6. ΝΟΜΟΘΕΤ. ΔΙΑΤΑΓΜΑ υπ’ αριθ. 631 της 18/21 Αυγ. 1970 (ΦΕΚ Α΄ 173) Περί αυξήσεως του μεριδίου συμμετοχής της Ελλάδος εις το Διεθνές Νομισματικόν Ταμείον. Άρθρ.1.-Εξουσιοδοτείται ο Υπουργός του Συντονισμού, όπως, προβή εις δήλωσιν συγκαταθέσεως (NOTIFICATION OF CONSENT) της Ελληνικής Κυβερνήσεως προς το Διεθνές Νομισματικόν Ταμείον, δια την αύξησιν του μεριδίου συμμετοχής (QUOTA) της Ελλάδος εις τον εν λόγω Οργανισμόν, κατά τριάκοντα οκτώ εισέτι εκατομμύρια δολλάρια Η.Π.Α., εις τρόπον ώστε το ολικόν μερίδιόν της (QUOTA) να ανέλθη εις εκατόν τριάκοντα οκτώ εκατομμύρια δολλάρια Η.Π.Α. Άρθρ.2.-Εξουσιοδοτείται ο Υπουργός των Οικονομικών, όπως συμφώνως προς τα εν άρθρ. 3 οριζόμενα, καταβάλη εις το Διεθνές Νομισματικόν Ταμείον εκ του αντιτίμου της αυξήσεως των τριάκοντα οκτώ εκατομμυρίων δολλαρίων Η.Π.Α. το 1/4 αυτού εις χρυσόν ήτοι ποσόν εννέα εκατομμύρια πεντακοσίας χιλιάδας δολλαρίων Η.Π.Α., το δε υπόλοιπον 3/4 εις εγχώριον νόμισμα ήτοι ποσόν οκτακοσίων πεντήκοντα πέντε εκατομμυρίων δραχμών. Άρθρ.3.-1.«Επιτρέπεται εις την Τράπεζαν της Ελλάδος όπως δανείση ατόκως εις το Ελληνικόν Δημόσιον τα εν άρθρ. 2 του παρόντος ποσά χρυσού, συναλλάγματος και δραχμών, προς πραγματοποίησιν των εν αυτώ προβλεπομένων καταβολών, καθώς και τα απαιτούμενα εκάστοτε ποσά χρυσού συναλλάγματος και δραχμών προς πραγματοποίησιν των εν άρθρ. 5 αναφερομένων σκοπών. Τα δάνεια θα αποδοθώσιν υπό του Δημοσίου προς την Τράπεζαν της Ελλάδος κατά την αυτήν ποσότητα χρυσού, συναλλάγματος και δραχμών άμα τω πέρατι της λειτουργίας των εν τω άρθρ. 5 αναφερομένων Διεθνών Οικονομικών Οργανισμών ή άμα τη παύσει της συμμετοχής της Ελλάδος εις αυτούς». Η παρ. 1 αντικατεστάθη ως άνω, αφ’ ης ίσχυσε, δια του άρθρ. 1 Ν.Δ. 113/1974 (κατωτ. αριθ. 13). 2.Τα περί ων το παρόν άρθρον δάνεια συνιστώνται δια συμβάσεων μεταξύ της Τραπέζης της Ελλάδος και του Υπουργού των Οικονομικών, ως εκπροσώπου του Ελληνικού Δημοσίου. Σελ. 252,12(δ) Τεύχος     Σελ.      3.Τα ποσά των δανείων παραμένουσι κατατεθειμένα εις την Τράπεζαν της Ελλάδος και καταβάλλονται παρ’ αυτής δια λογαριασμόν του Ελληνικού Δημοσίου εις το Δ.Ν.Τ., βάσει εντολών του Υπουργού των Οικονομικών. Άρθρ.4.-Δι’ αποφάσεων του Υπουργού των Οικονομικών δημοσιευομένων δια της Εφημερίδος της Κυβερνήσεως, ρυθμίζεται πάσα αναγκαία σχετική λεπτομέρεια δια την εφαρμογήν του παρόντος. Άρθρ.5.-«Επιτρέπεται όπως, εφ’ εξής δια Πράξεων του Υπουργικού Συμβουλίου εκδιδομένων προτάσει του Υπουργού Συντονισμού και Προγραμματισμού και του Υπουργού τω Οικονομικών, συμφώνως και προς τα εν άρθρ. 3 οριζόμενα, ρυθμίζηται οιονδήποτε θέμα αναφερόμενον εις γενικήν ή ειδικήν επαύξησιν του παρά τω Διεθνεί Νομισματικώ Ταμείω μεριδίου και της εις το κεφάλαιον της Διεθνούς Τραπέζης Ανασυγκροτήσεως και Αναπτύξεως, του Διεθνούς Οργανισμού Αναπτύξεως και του Διεθνούς Οργανισμού Χρηματοδοτήσεως, συμμετοχής της Ελλάδος, ως επίσης και παν θέμα αναφερομένον εις την διατήρησιν της εις το άρτιον αξίας του δραχμικού τμήματος συμμετοχής της Ελλάδος εις τους εν λόγω Διεθνείς Οργανισμούς κατόπιν αναπροσαρμογής της εις χρυσόν περιεκτικότητος της δραχμής». Το άρθρ. 5 αντικατεστάθη ως άνω, αφ’ ης ίσχυσε, δια του άρθρ. 2 Ν.Δ. 113/1974 (κατωτ. αριθ. 13). Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον τόμ. 32Α σελ. 516,529 αναφέρεται το Ν.Δ. 860 της 24/31 Μαρτ. 1971 (ΦΕΚ Α΄ 66) περί κυρώσεως συμβάσεως συναφθείσης μεταξύ της Ελληνικής Κυβερνήσεως και της Διεθνούς Τραπέζης Ανασυγκροτήσεως και Αναπτύξεως, αφορώσης εις την δανειοδότησιν παρά της Τραπέζης ταύτης, δια την εφαρμογήν προγράμματος ιδρύσεως Κέντρων Ανωτέρας Τεχνικής Εκπαιδεύσεως. Με την ΠΥΣ 287/26 Νοεμ.-4 Δεκ. 1996 (ΦΕΚ Α΄ 267) Τόμ. 12 σελ. 124,112, έγινε αναπροσαρμογή των τηρουμένων στην Τράπεζα της Ελλάδος σε δραχμές διαθεσίμων του Διεθνούς Νομισματικού Ταμείου (Δ.Ν.Τ.). 557 40.Β.γ.6 Διεθνές Νομισματικό Ταμείο 